கேள்வி: பிரடெரிக்கு இராம்சுடெல் குறித்து விரிவாக சொல்லுங்கள்.
பதில்: பிரடெரிக்கு இராம்சுடெல் (''Fred Ramsdell'', பிறப்பு: திசம்பர் 4, 1960, இல்லினாய்ஸ், எல்மருசிடில்) என்பவர் அமெரிக்க ஐக்கிய நாடுகள் நோயெதிர்ப்பியல் 2025ஆம் ஆண்டிற்கான மருத்துவத்திற்கான நோபல் பரிசு பெற்றவரும் ஆவார்.
கேள்வி: பிரடெரிக்கு இராம்சுடெல் - கல்வியும் பணியும் பற்றி தகவல் சொல்.
பதில்: இராம்சுடெல் 1983இல் கலிபோர்னியா பல்கலைக்கழகம் (சான் டியேகோ) உயிரியலில் இளங்கலைப் பட்டமும், 1987இல் லாஸ் ஏஞ்சலஸ் உள்ள கலிபோர்னியா பல்கலைக்கழகம் (லாஸ் ஏஞ்சலஸ்) நோயெதிர்ப்பு அறிவியலில் முனைவர் பட்டமும் பெற்றுள்ளார். இவர் முனைவர் பட்ட மேலாய்வாளர் தேசிய நல கழகம், ஐக்கிய அமெரிக்கா, பின்னர் சியாட்டில் பகுதியில் உள்ள உயிரியல் நிறுவனங்களிலும் பணியாற்றியுள்ளார். டார்வின் மாலிகுலர்/செல்டெக், சைமோஜெனடிக்சு, நோவோ நோர்டிசுக், டைர் பார்மா ஆகிய பல உயிரியல் தொழில்நுட்ப நிறுவனங்களில் மூத்த நிர்வாகியாக பணியாற்றிய அன்பவம் உள்ளவர். 2016ஆம் ஆண்டின் தொடக்கத்திலலிருந்து, இவர் சான் பிரான்சிசுகோவில் உள்ள பார்க்கர் புற்றுநோய் நோயெதிர்ப்பு சிகிச்சை நிறுவனத்தில் ஆராய்ச்சி இயக்குநராக பணியாற்றி வருகிறார். ''இசுகர்பி'' எலிகளிலும், கடுமையான தன்னுடல் தாக்க நோயான ஐபிஇஎக்சு நோய்க்குறி உள்ள குழந்தைகளிலும் ''பாக்கசுபி3'' (FOXP3) குறித்து இராம்சுடெல் குழுவினர் கண்டறிந்தனர். மேலும், ஒழுங்குமுறை டி உயிரணுக்களின் வளர்ச்சியில் பாக்கசுபி3 முக்கியப் பங்கு வகிக்கிறது என்பதை இவர்கள் தீர்மானித்தனர். 2017ஆம் ஆண்டில், பன்மூட்டழற்சி ஆராய்ச்சிக்காக சிமோன் சகாகுச்சியும் அலெக்சாந்தர் உருடென்சுகியும் இராம்சுடெல்லுடன் இணைந்து கிராஃபோர்டு பரிசு பெற்றார். "கீல்வாதம் மற்றும் பிற தன்னுடல் தாக்க நோய்களில் சேதப்படுத்தும் நோயெதிர்ப்பு மறுமொழிகளை எதிர்க்கும் ஒழுங்குமுறை டி உயிரணுக்களைக் கண்டுபிடித்ததற்காக" இவர் மேற்கோள் காட்டப்பட்டார்.
கேள்வி: பிரடெரிக்கு இராம்சுடெல் - நோபல் பரிசு பற்றி விளக்கவும்.
பதில்: இராம்சுடெல்லுக்கு 2025ஆம் ஆண்டு மருத்துவம் அல்லது உடலியங்கியலுக்கான நோபல் பரிசு வழங்கப்பட்டது. இதனை இவர் அமெரிக்காவின் மேரி ஈ. புரன்கோ சப்பானின் சிமோன் சாகாகுச்சி இணைந்து பெற்றுகொள்கிறார்.https://www.nobelprize.org/prizes/medicine/2025/press-release/